26. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 9020/310 της 7/16 Δεκ. 1971 (ΦΕΚ Β΄ 1017) Περί διαδικασίας και των όρων παραλαβής δασμολογουμένου, κατ’ άρθρ. 20 του Ν.Δ. 346/69 ή ατελώς εισαγομένου χάρτου, του εκτελωνισμού και της αποθηκεύσεως αυτού, της επιστροφής του μή χρησιμοποιηθέντος τοιούτου κλπ. ΄Εχοντες υπ’ όψιν: 1)Τας διατάξεις της παρ. 4 του άρθρ. 26 του Ν.Δ. 346/69, «περί Τύπου». 2)Τας διατάξεις του εδαφ. α΄ του άρθρ. 28 του ως είρηται Ν.Δ/τος. 3)Την εφαρμογήν των ως άνω διατάξεων, εκδοθείσαν υπ’ αριθ. Δ. 11920/Ι/3.1.1970 κοινήν απόφασιν ημών. 4)Τα από της 30.1.1970 υπομνήματα της Α.Ε. ΟΡΓΑΝΙΣΜΟΣ ΔΗΜΟΣΙΟΓΡΑΦΙΚΟΥ ΧΑΡΤΟΥ και ετέρων εισαγωγέων Χαρτεμπόρων και την από 18.2.1970 αίτησιν της ΕΝΩΣΕΩΣ ΙΔΙΟΚΤΗΤΩΝ ΗΜΕΡΗΣΙΩΝ ΕΦΗΜΕΡΙΔΩΝ ΑΘΗΝΩΝ περί τροποποιήσεως της ως άνω κοινής αποφάσεως. 5)Την επί του αιτήματος τούτου υποβληθείσαν ημίν υπ’ αριθ. 4131/11.2.1970 αναφοράν της Δ/νσεως Τελωνείων Πειραιώς. 6)Την υποβληθείσαν εν συνεχεία υπ’ αριθ. 219/29.6.70 αναφοράν του διενεργήσαντος σχετικήν έρευναν αρμοδίου Επιθεωρητού Τελωνείων. 7)Τα υπ’ αριθ. 25330/Ν/4385/18.7.1970, 29355/ Ν/21.8.1970, 35376/5931/Ν/23.10.1970 και 9661/ Ν/5.4.1971 έγγραφα της Γενικής Γραμματείας Τύπου και Πληροφοριών, του τέως Υπουργείου Προεδρίας της Κυβερνήσεως. 8)Τας υπ’ αριθ. 31353/7.9.1970 και 38648/ 7.12.1970 αντιστοίχους αναφοράς της Δ/νσεως Τελωνείων Πειραιώς και του υπ’ αυτήν Α΄ Τελωνείου, αποφασίζομεν: ΚΕΦΑΛΑΙΟΝ Ι΄. Περί της διαδικασίας και των όρων παραλαβής, του κατ’ αρθρ. 20 του Ν.Δ. 346/69 δασμολογουμένου ή ατελώς εισαγομένου χάρτου. 1.Κατά πάσαν παραλαβήν τυπογραφικού χάρτου, ο ιδιοκτήτης ή ο εκδότης των κατ’ άρθρ. 4 του Ν.Δ. 346/69 εντύπων, υποχρεούται όπως καταθέση εις την Τελωνειακήν Αρχήν έγγραφον δήλωσιν, περί παροχής προσωπικής εγγυήσεως, δι’ ης θα αναλαμβάνηται η υποχρέωσις, όπως, εν περιπτώσει διαθέσεως του ατελώς παραλαμβανομένου ή του κατ’ άρθρ. 20 του Ν.Δ. 346/69 δασμολογουμένου χάρτου εις χρήσιν ετέραν και ουχί δια την εκτύπωσιν των ως άνω εντύπων ή εν περιπτώσει υπερβάσεως του οριζομένου υπό του ως άνω Ν.Δ/τος ως ανωτάτου ορίου εκτυπώσεως αριθμού φύλλων, καταβληθώσιν οι ανήκοντες εισαγωγικοί δασμοί και λοιποί φόροι. Η βεβαίωσις και η χρέωσις των εν άρθρ. 20 του Ν.Δ. 346/69 προβλεπομένων δασμών, θα γίνεται επί του σώματος της εγγυήσεως και δή επί του οπισθίου μέρους αυτής. 2.Αι παρεχόμεναι ως άνω εγγυήσεις καταχωρίζονται παρά της Τελωνειακής Αρχής εις ίδιον βιβλίον, εις ο σημειούνται πάντα τα στοιχεία του Τελωνειακού εγγράφου, επί τη βάσει του οποίου εγένετο η παραλαβή του χάρτου. Η μεταφορά εν αυτώ των εκκρεμών εγγυήσεων θα πραγματοποιήται άμα τη λήξει του επομένου έτους εις ο αναφέρονται. Το ειδικόν τούτο βιβλίον θα υποβάλληται εις την Δ/νσιν Τελωνειακού Ελέγχου μέχρι τέλους Ιουνίου του μεθεπομένου έτους εκείνου εις ο αναφέρεται ο ενιαύσιος. 3.Ο εκδότης εκάστου των εν άρθρ. 4 του Ν.Δ. 346/69 εντύπων, υποχρεούται να τηρή ειδικόν βιβλίον, τεθεωρημένον παρά της αρμοδίας Τελωνειακής Αρχής, εν ω θα καταχωρίζονται άπαντα τα στοιχεία των Τελωνειακών εγγράφων επί τη βάσει των οποίων παραλαμβάνεται ο χάρτης, το ποσόν του χρησιμοποιηθέντος χάρτου δι’ εκάστην έκδοσιν, ο αριθμός των εκδοθέντων φύλλων (κεχωρισμένως των κακεκτύπων) ως και το εκ της φθοράς του χάρτου κατά την εκτύπωσιν απομένον άχρηστον υπόλοιπον χάρτου. 4.Ο υπό των χαρτεμπόρων εισαγόμενος και εις την διάθεσιν του Υπουργείου Κυβερνητικής Πολιτικής τιθέμενος τυπογραφικός χάρτης προς διανομήν εις τον Ελληνικόν Τύπον, θ’ αποταμιεύηται υποχρεωτικώς εις τας Γενικάς Αποθήκας (ΠΑΕΓΑΕ). Υπό του ενδιαφερομένου χαρτεμπόρου θα κατατίθεται αίτησις αναλώσεως δια την τμηματικήν παραλαβήν του κατά τ’ ανωτέρω χάρτου υπό των είρηται εντύπων. Μετά την κατάθεσιν, χρέωσιν κλπ. της αιτήσεως αναλώσεως και την τήρησιν των συναλλαγματικών διατυπώσεων θα εκδίδεται μεν άδεια παραδόσεως τελωνισθέντων αλλοδαπών εμπορευμάτων, θα εξακολουθή όμως ο χάρτης να παραμένη εις τας Γενικάς Αποθήκας και εις τον χώρον των υποκειμένων εμπορευμάτων και θα παραδίδεται τμηματικώς, ως λεπτομερέστερον καθορίζεται κατωτέρω. Αντίγραφον της υπό του άρθρ. 26 παρ. 3 του Ν. (Αντί της σελ. 329(α) Σελ. 329(β) Δημοσιογραφικός χάρτης 18.Τ.γ.25-26 Δ. 346/69 προβλεπομένης διατακτικής, δια την παράδοσιν εκάστοτε της αναγκαιούσης ποσότητος τυπογραφικού χάρτου, προς έκδοσιν των κατ’ άρθρ. 4 του ως είρηται Δ/τος Εντύπων, θα παραδίδεται και εις το δικαιούχον έντυπον και θα προσκομίζηται υπ’ αυτού εις τον χαρτέμπορον της αρεσκείας του, τον έχοντα εν αποταμιεύσει χάρτην. Το δια της ανωτέρω διατακτικής εφοδιασμένον έντυπον, δι’ αιτήσεώς του, θα αιτείται παρά της αρμοδίας Τελωνειακής Αρχής την έγκρισιν της κατά τους όρους του άρθρ. 20 του Ν.Δ. 346/69, παραλαβής της εν τη διατακτική αναγραφομένης ποσότητος χάρτου προς εκτύπωσίν του. Η Τελωνειακή Αρχή επί της εν λόγω αιτήσεως, εφ’ ης θα επισυνάπτεται η υπό της παρ. 3 του άρθρ. 26 του ειρημένου Ν.Δ/τος προβλεπομένη διατακτική, θα συντάσση σχετικήν πράξιν περί εγκρίσεως. Ο χαρτέμπορος, βάσει της διατακτικής θα εκδίδη, προς το Τελωνείον εντολήν παραδόσεως ισοπόσου ποσότητος τυπογραφικού χάρτου. Ο εισαγωγεύς χαρτέμπορος προ πάσης παραλαβής δημοσιογραφικού χάρτου θα καταθέτη, κατ’ εφαρμογήν των οικείων αποφάσεων της Νομισματικής Επιτροπής, εις την μεσολαβούσαν Τράπεζαν την επί της παραληφθησομένης ποσότητος αναλογούσαν χρηματοδότησιν, θα δύναται δε να εισπράττη παρά του ιδιοκτήτου ή του εκδότου του εντύπου την αξίαν αυτής μετά την εις αυτόν παράδοσιν ταύτης. Το δικαιούχον ΄Εντυπον θα προσκομίζη την ως άνω εντολήν του χαρτεμπόρου (ήτις θα επέχη θέσιν διατακτικής) εις την Τελωνειακήν Αρχήν, εις ην θα καταθέτη την εν τη παρ. 1 της παρούσης απαιτουμένην δήλωσιν περί παροχής προσωπικής εγγυήσεως, ότι θέλει χρησιμοποιήσει τον παραλαμβανόμενον χάρτην αποκλειστικώς και μόνον δι’ εκτύπωσίν του. Η Τελωνειακή Αρχή θα καταχωρή ταύτην εις το βιβλίον εγγυήσεων τυπογραφικού χάρτου και θα προβαίνη εις ανάλογον πίστωσιν της πρωτοτύπου διατακτικής, της προβλεπομένης υπό του άρθρ. 26 του Ν.Δ. 346/69, είτε θα φυλάσση ταύτην εις ίδιον δι’ έκαστον έντυπον φάκελλον, δια την παρακολούθησιν της εκτελέσεώς της. Εν συνεχεία θα εκδίδη εντολήν πρός τας Γενικάς Αποθήκας περί παραδόσεως της εις την εντολήν του χαρτεμπόρου αναγραφομένης ποσότητος χάρτου. Η παράδοσις τούτου θα γίνεται εις τον ιδιοκτήτην ή τον εκδότην του εντύπου ή πρόσωπον δεόντως εξουσιοδοτημένον, μη αποκλειομένου και του εισαγωγέως χαρτεμπόρου ή του υπαλλήλου τούτου, εχόντων την σχετικήν ως άνω εξουσιοδότησιν εφ’ όσον η προς παραλαβήν του ως είρηται χάρτου, μεσολάβησις τούτων αποκλείει την περίπτωσιν της  Σελ. 330(β) Τεύχος 445-Σελ. 56 χρησιμοποιήσεως του εν λόγω είδους απ’ ευθείας υπό του χαρτεμπόρου ως αναλωτού. Οι κατά τ’ ανωτέρω παραλήπται θ’ αναγράφωνται εις την εντολήν του Τελωνείου, όπισθεν της οποίας θα συντάσσηται και σχετική πράξις περί της παραδόσεως του χάρτου. Αι Γενικαί Αποθήκαι, πριν ή προβώσιν εις την παράδοσιν δέον όπως λαμβάνουν υπεύθυνον δήλωσιν του εντύπου περί του χώρου εναποθέσεως. Η εν λόγω υπεύθυνος δήλωσις θα επιστρέφηται εις το Τελωνείον μετά της εντολής παραδόσεως. Αι Γενικαί Αποθήκαι θα γνωστοποιώσιν εγγράφως εις την Τελωνειακήν Αρχήν, κατά το πρώτον δεκαπενθήμερον του επομένου από της εκδόσεως της εντολής μηνός, τας γενομένας τμηματικάς παραδόσεις, επιστρέφουσαι τα προς αυτάς εντολάς του Τελωνείου μετά την παράδοσιν του συνόλου της εν αυταίς αναγραφομένης ποσότητος χάρτου επί αποδείξει. Μετά την παραλαβήν εκ των Γενικών Αποθηκών ολοκλήρου της εν τη αναλώσει αναγραφομένης ποσότητος χάρτου, θα εξοφλήται αύτη δια της αναγραφής των τμηματικών παραλαβών επί της αδείας παραδόσεως τελωνισθέντων αλλοδαπών εμπορευμάτων, θα προσαρτώνται δε εις την άδειαν αι υπό των Γενικών Αποθηκών επιστρεφόμεναι εντολαί παραδόσεως του χάρτου, δεόντως βεβαιωμέναι. 5.Προς κάλυψιν επειγούσης εκδοτικής ανάγκης εντύπου τινός επιτρέπεται όπως τούτο προμηθεύηται την αναγκαιούσαν εκάστοτε ποσότητα δημοσιογραφικού χάρτου, εκ της εις χείρας χαρτεμπόρων υπαρχούσης συνολικής ποσότητος τελωνισθέντος τοιούτου. Προς τούτο απαιτείται προηγουμένη έγκρισις της αρμοδίας Υπηρεσίας εκδόσεως διατακτικών της Γενικής Γραμματείας Τύπου. Η κατά τ’ ανωτέρω προμήθεια παρακολουθείται ευθύνη των κατά τ’ ανωτέρω χαρτεμπόρων, η αποκατάστασις δε της υπό του προμηθευομένου εντύπου παραλαμβανομένης ποσότητος χάρτου θα ενεργήται εντός επτά ημερών από της παραλαβής. 18.Τ.γ.26 Δημοσιογραφικός χάρτης ΚΕΦΑΛΑΙΟΝ ΙΙ Περί της επιστροφής του μη χρησιμοποιηθέντος χάρτου 1.Χάρτης τυπογραφικός παραληφθείς προς εκτύπωσιν των εν άρθρ. 20 του Ν.Δ. 346/69 Εντύπων, κατά τους εν αυτώ διαλαμβανομένους όρους και μή χρησιμοποιηθείς παρ’ αυτών, είτε λόγω διακοπής τούτων είτε δι’ οιονδήποτε έτερον λόγον, δέον, μερίμνη των παραλαβόντων Εντύπων να επαναφέρηται και αύθις εις το Τελωνείον της εισαγωγής αυτού, εις ο κατατίθεται σχετική αίτησις εις τετραπλούν, καταχωριζομένη ως δηλωτικόν εισαγωγής. Επί της ως άνω αιτήσεως θα γίνεται πράξις επαληθεύσεως ως και τοιαύτη βεβαιώσεως περί επιστροφής και εναποθέσεως του ως είρηται χάρτου, εις τας αποθήκας του Τελωνείου. Τα τρία εκ των τεσσάρων αντιτύπων της κατά τ’ ανωτέρω αιτήσεως θα χρησιμεύουν δια την μελλοντικήν παραλαβήν του χάρτου, το δε τέταρτον θα προσαρτάται εις την κατατεθείσαν εγγύησιν προς εξόφλησιν ταύτης. Αντί της κατά τ’ ανωτέρω επιστροφής του ως είρηται χάρτου εις το Τελωνείον εισαγωγής, είναι δυνατή η επαναφορά αυτού εις το πλησιέστερον Τελωνείον Α΄ ή Β΄ τάξεως, τηρουμένων των εν τη παρούση καθοριζομένων προϋποθέσεων. Κατά την περίπτωσιν ταύτην, αντίγραφον της ως δηλωτικού καταχωρηθείσης αιτήσεως θα χρησιμεύη δια την αντίστοιχον εξόφλησιν της κατά την εισαγωγήν του χάρτου παρασχεθείσης δηλώσεως, περί παροχής προσωπικής εγγυήσεως, της προβλεπομένης υπό της παρ. 1 του υπ’ αριθ. Ι Κεφαλαίου της παρούσης. 2.Απαγορεύεται η μεταβίβασις του κατά τας προϋποθέσεις του άρθρ. 20 του Ν.Δ. 346/69, εισαχθέντος χάρτου μεταξύ των εν άρθρω τούτω αναφερομένων Εντύπων, άνευ προσκομίσεως αντιστοίχου διατακτικής του άρθρ. 26 του περί τύπου Νόμου. 3.Εις περίπτωσιν παραβάσεως των δια της παρούσης οριζομένων, ανεξαρτήτως της εισπράξεως των εισαγωγικών δασμών και λοιπών φόρων του χάρτου, η πράξις χαρακτηρίζεται ως Τελωνειακή παράβασις, κατά τα εν άρθρ. 28 του Ν.Δ. 346/69 οριζόμενα. ΚΕΦΑΛΑΙΟΝ ΙΙΙ Περί της διαδικασίας εκποιήσεως ή πολτοποιήσεως του εκ των πιεστηρίων  απορριπτομένου ως αχρήστου χάρτου 1.Εκ του κατά τας διατάξεις του άρθρ. 20 του Ν.Δ. 346/69, εισαγομένου χάρτου, προς εκτύπωσιν των εν τω άρθρω τούτω αναφερομένων εντύπων, το εκ των πιεστηρίων, κατά την εκτύπωσιν αυτών, απορριπτομένων λόγω φθοράς ή μη χρησιμοποιήσεως ποσόν χάρτου, δεν δύναται να είναι πλέον του 4% προκειμένου περί εντύπων εκτυπουμένων επί  κυλινδρικών πιεστηρίων, και πλέον του 2% προκειμένου περί εντύπων εκτυπουμένων επί επιπέδων τοιούτων, επί της χρησιμοποιουμένης ποσότητος του κατά τ’ ανωτέρω χάρτου. Ο κατά την εκτύπωσιν απορριπτόμενος μέχρι του ορίου των ως άνω ποσοστών χάρτης, διατίθεται αποκλειστικώς εις χαρτοβιομηχανίας προς πολτοποίησιν υπό τον έλεγχον και παρακολούθησιν της αρμοδίας Τελωνειακής Αρχής, μετά προηγουμένην καταβολήν του δασμού πολτοποιήσεως επί των απορριμμάτων χάρτου και χαρτονίου. Εκ του κατά τ’ ανωτέρω ποσοστού 4% και προκειμένου περί Εντύπων εχόντων πραγματικήν πώλησιν κατ’ έκδοσιν άνω των 25.000 φύλλων, εκπίπτεται περαιτέρω ποσοστόν 1%, δι’ ο, ουδείς λογαριασμός αποδίδεται ουδέ και εισπράττεται ο προβλεπόμενος δασμός πολτοποιήσεως. 2.Κατ’ εξαίρεσιν επιτρέπεται, εγκρίσει της οικείας Τελωνειακής Αρχής όπως ο απορριπτόμενος χάρτης, μετά προηγουμένην επεξεργασίαν και διαχωρισμόν αυτού, διατίθηται εις τα κατ’ άρθρ. 20 του Ν.Δ. 346/1969 δασμολογούμενα ή ατελώς εκτυπούμενα έντυπα, υπό την απαραίτητον προϋπόθεσιν ότι η μεταβίβασις γίνεται υπό εντύπου εκτυπουμένου επί κυλινδρικού πιεστηρίου εις έντυπον εκτυπούμενον επί επιπέδου πιεστηρίου και εφόσον ο μεταβιβαζόμενος χάρτης δεν δύναται να χρησιμοποιηθή προς εκτύπωσιν εις κυλινδρικόν πιεστήριον. Η κατά τ’ ανωτέρω επεξεργασία δέον να γίνηται πάντοτε κατόπιν αδείας της Τελωνειακής Αρχής. Προς τούτο θα υποβάλληται υπό των ως είρηται Εντύπων, σχετική αίτησις εις το αρμόδιον Τελωνείον, εις ο θα αναφέρηται το ακριβές βάρος του προς διαλογήν χάρτου, ως και ο χώρος εις ον θα γίνη η διαλογή και θα αιτήται η προς επεξεργασίαν του χάρτου άδεια, ήτις και θα χορηγήται. 3.Άμα τω πέρατι της εργασίας της διαλογής και προ πάσης διαθέσεως του διαχωρισθέντος χάρτου, του καταλλήλου προς εκτύπωσιν, ως και του προς πολτοποίησιν τοιούτου, θα ειδοποιήται το Τελωνείον, ίνα ορίση ελεγκτήν όστις θα ενεργή έλεγχον προς διαπίστωσιν της δηλωθείσης ποσότητος προς διαλογήν, ήτις θα συμφωνή με την ποσότητα την διαχωρισθείσαν ως κατάλληλον προς εκτύπωσιν εντύπων και την προς πολτοποίησιν εναπομείνασαν τοιαύτην. Τα ανωτέρω θα πιστοποιώνται δια σχετικού πρακτικού συντασσομένου εις τριπλούν και υπογραφομένου υπό του Ελεγκτού και υπό του ιδιοκτήτου ή εκδότου του Εντύπου. Έν αντίτυπον του πρακτικού τούτου θα κρατήται υπό του Εντύπου, τα έτερα δε δύο θα υπό-βάλλωνται εις το Τελωνείον, όπερ βάσει του  (Αντί της σελ. 330,01(β) Σελ. 330,01(γ) Τεύχος 445-Σελ. 57 Δημοσιογραφικός χάρτης 18.Τ.γ.26 πρακτικού τούτου θα προέρχηται εις την χρέωσιν του εντύπου με την ποσότητα του καταλλήλου προς εκτύπωσιν χάρτου εκ παραλλήλου δε θα εκπίπτη ταύτην εκ της ποσότητος του αρχικώς παραληφθέντος προς εκτύπωσιν του χάρτου. Η περαιτέρω διάθεσις του χάρτου τούτου εις ΄Εντυπα, εκτυπούμενα επί επιπέδου πιεστηρίου, θα γίνεται κατόπιν εγκρίσεως της Τελωνειακής Αρχής, επί τη υποβολή των οικείων προς παραλαβήν δικαιολογητικών (διατακτική κλπ.), ως εάν επρόκειτο περί κανονικής εισαγωγής. Η μετά την διαλογήν εναπομένουσα άχρηστος ποσότης χάρτου, θα διατίθεται εις χαρτοβιομηχανίας προς πολτοποίησιν. Επιτρέπεται εις κατόχους μηχανημάτων μετατροπής εις δεσμίδας του εις ρόλλους εισαγομένου χάρτου, όπως παραλαμβάνουν χάρτην και διαθέτουν τούτον, κατόπιν της κατά τ’ ανωτέρω μετατροπής, εις έντυπα εκτυπούμενα επί επιπέδων πιεστηρίων, αναγνωριζομένου δια την κοπήν ταύτην ποσοστού φθοράς μέχρι 2%. Η διάθεσις του εκ της μετατροπής προκύπτοντος αχρήστου χάρτου, κατά το μνησθέν ποσοστόν, επιτρέπεται ελευθέρως προς πολτοποίησιν, οριστικοποιείται δε δι’ υποβολής εις το αρμόδιον Τελωνείον, υπευθύνου δηλώσεως του εντύπου, ως και αντιγράφου του σχετικού τιμολογίου διαθέσεως. ΚΕΦΑΛΑΙΟΝ IV Περί των όρων και διατυπώσεων μεταφοράς του χάρτου από τόπου εις τόπον 1.Ο προς εκτύπωσιν των επαρχιακών εντύπων εισαγόμενος τυπογραφικός χάρτης θα παραδίδηται εγκρίσει των εξουσιοδοτουμένων Τελωνειακών Αρχών κατά τους όρους της παρ. 1 του Κεφαλ. Ι της παρούσης και ακολούθως θα μεταφέρηται τμηματικώς εις τον τόπον εκδόσεως των εντύπων. Η τμηματική μεταφορά του χάρτου, ως ελευθέρου, εις τον τόπον προορισμού τούτου θα γίνεται δι’ αδείας μεταφοράς εφ’όσον ο χάρτης ούτος μεταφέρεται ατμοπλοϊκώς δια λογαριασμόν του εντύπου. Εις περίπτωσιν καθ’ ην ο χάρτης μεταφέρεται δια ξηράς, ως και  δια FERRY BOAT τα φορτωτικά έγγραφα θα εκδίδωνται επ’ ονόματι του Τελώνου.  Το Τελωνείον Εισαγωγής δέον όπως γνωρίζη δι’ εγγράφου του εις το Τελωνείον προορισμού την εν λόγω φόρτωσιν. Το Τελωνείον προορισμού άμα τη αφίξει του χάρτου θα λαμβάνη την προβλεπομένην δήλωσιν περί παροχής προσωπικής εγγυήσεως, ην θα καταχωρή εις ειδικόν βιβλίον και θα παραδίδη τον χάρτην εις το έντυπον, δι’ εγγράφου του δε θα γνωστοποιή εις το Τελωνείον Αποστολής την αποβίβασιν,  Σελ. 330,02(γ) Τεύχος 445-Σελ. 58 την κατάθεσιν εγγυήσεως, ως και την παράδοσιν του χάρτου. Το Τελωνείον Εισαγωγής, άμα τη λήψει του σχετικού εγγράφου θα εξοφλή την κατατεθείσαν παρ’ αυτώ εγγύησιν ην και θα υποβάλλη εις την Δ/νσιν Τελωνειακού Ελέγχου. Το Τελωνείον προορισμού, θα φυλάσση την κατατεθείσαν παρ’ αυτώ νέαν εγγύησιν δια την περαιτέρω παρακολούθησιν (ως Τελωνείον πλέον Εισαγωγής) και την οριστικοποίησιν του χάρτου κατά τα εν τω κεφαλ. V της παρούσης οριζόμενα. 2.Εάν εις τον τόπον εκδόσεως του εντύπου δεν εδρεύει Τελωνειακή Αρχή, τα φορτωτικά έγγραφα θα εκδίδωνται επ’ ονόματι του Οικον. Εφόρου, προς ον το Τελωνείον Εισαγωγής, θα γνωρίζη δι’ εγγράφου του την εν λόγω φόρτωσιν. Ο Οικονομικός Έφορος θα λαμβάνη εκ του Εντύπου υπεύθυνον δήλωσιν ότι θέλει χρησιμοποιήση τον εν λόγω χάρτην δι’ ον σκοπόν παρελήφθη και ότι θέλει καταβάλη τους δασμούς και λοιπούς φόρους, εις περίπτωσιν διαθέσεως του χάρτου εις άλλας χρήσεις. Την εν λόγω υπεύθυνον δήλωσιν θα φυλάσση μέχρις υποβολής των δικαιολογητικών οριστικοποιήσεως των προβλεπομένων εν τω κεφαλ. V της παρούσης. Άμα τη καταθέσεις της ανωτέρω δηλώσεως, θα παραδίδη τον χάρτην εις το δικαιούχον ΄Εντυπον. Εν συνεχεία θα γνωστοποιή εις το Τελωνείον Εισαγωγής την εν λόγω αποβίβασιν και παράδοσιν. Το ΄Εντυπον εντός των προβλεπομένων υπό του ως άνω Κεφαλαίου προθεσμιών, θα υποβάλλη τα δικαιολογητικά οριστικοποιήσεως εις το Τελωνείον Εισαγωγής μέσω του οικείου Οικονομικού Εφόρου όστις θα διαβιβάζη ταύτα μετά της κατατεθείσης παρ’ αυτώ δηλώσεως κατόπιν προηγουμένου ελέγχου των εν λόγω δικαιολογητικών. 18.Τ.γ.26 Δημοσιογραφικός χάρτης ΚΕΦΑΛΑΙΟΝ V Περί υποβολής δικαιολογητικών νομίμου διαθέσεως του χάρτου. Δασμολογική μεταχείρισις τούτου 1.Η παραλαβή του προς ανάλωσιν δια την εκτύπωσιν των εν άρθρ. 20 παρ. 1 του Ν.Δ. 346/69 εντύπων εισαγομένου χάρτου θεωρείται κατ’ αρχήν ως προσωρινή, μέχρι της οριστικής τακτοποιήσεως αυτού επί τη βάσει ωρισμένων δικαιολογητικών στοιχείων, ως ταύτα καθορίζονται εν τη παρούση. 2.Τα προς παραλαβήν του ανωτέρω χάρτου κατατεθέντα τελωνειακά έγγραφα, τακτοποιούνται άμα τη παραλαβή του εν αυτοίς αναφερομένου χάρτου, παραμένει δε εκκρεμής η δοθείσα δια την παραλαβήν του χάρτου εγγύησις, τα δικαιολογητικά έγγραφα της οποίας, μετά την οριστικήν τακτοποίησιν της γενομένης παραλαβής, εξοφλούνται και υποβάλλονται εις την Δ/νσιν Τελωνειακού Ελέγχου, μετά των λοιπών δικαιολογητικών στοιχείων. Δικαιολογητικά έγγραφα άτινα δέον να υποβάλλωνται εις την Τελωνειακήν Αρχήν δια την λύσιν της κατά τα ανωτέρω εγγυήσεως είναι: α)Κατάστασις των υπό του Τυπογραφείου εκτυπωθέντων αντιτύπων. β)Απόσπασμα του εν τη παρ. 3 του υπ’ αριθ. Ι Κεφαλαίου της παρούσης αναφερομένου βιβλίου, εκ του οποίου θα προκύπτη ότι ο κατά τα ανωτέρω παραληφθείς χάρτης εχρησιμοποιήθη δια την εκτύπωσιν του παραλαβόντος εντύπου και ουχί εις άλλας χρήσεις και γ)Βεβαίωσις του Πρακτορείου Εφημερίδων εμφαίνουσα τον αριθμόν των παραδοθέντων αυτώ φύλλων των πωληθέντων τοιούτων και των επιστραφέντων κατά μήνα. 3.Προκειμένου περί Εντύπων μη κυκλοφορούντων δια των Πρακτορείων, αντί της κατά τ’ ανωτέρω βεβαιώσεως του Πρακτορείου, δέον όπως υποβάλληται εις την οικείαν Τελωνειακήν Αρχήν, σχετική υπεύθυνος δήλωσις των ιδιοκτητών ή εκδοτών των εντύπων, περί των διατεθέντων δι’ ιδίων μέσων Εντύπων. 4.Προκειμένου περί Εντύπων κυκλοφορούντων μέσω των Ταχυδρομείων, η οριστικοποίησις του χάρτου θα γίνεται δια βεβαιώσεως της Ταχυδρομικής Αρχής. 5.Έντυπα κυκλοφορούντα και κατά τους τρεις προαναφερθέντας τρόπους, δέον όπως υποβάλλουν προς οριστικοποίησιν του χάρτου απάσας τας κατά τα ανωτέρω βεβαιώσεις, ως και υπεύθυνον δήλωσιν του ιδιοκτήτου ή εκδότου, περί της κυκλοφορίας των. Άπαντα τα ανωτέρω δικαιολογητικά υποχρεωτικώς, υποβάλλονται εντός του πρώτου τριμήνου του επομένου από της παραλαβής του χάρτου έτους. 6.Έκαστον Έντυπον υποχρεούται παραλλήλως όπως προσκομίζη εις την οικείαν Τελωνειακήν Αρχήν ανά έν αντίτυπον εκάστης εκδόσεως εκ των αναφερομένων δι’ οριστικοποίησιν, προς έλεγχον και διαπίστωσιν του πραγματικού βάρους. Το αντίτυπον τούτο θα προσκομίζηται υφ’ οίαν μορφήν εμφανίζεται άμα τη εκτυπώσει του. Εις ας περιπτώσεις ο παρά των ως άνω εντύπων παραλαμβανόμενος χάρτης, δεν διατίθεται εξ ολοκλήρου εντός του εξαμήνου από της καταθέσεως της εγγυήσεως, επιτρέπεται όπως παραμένη ούτος εις την κατοχήν των ιδιοκτητών ή εκδοτών των εντύπων τούτων, κατόπιν προηγουμένης εγκρίσεως της οικείας Τελωνειακής Αρχής, εις ην υποβάλλονται τα δικαιολογητικά οριστικοποιήσεως. Ο παραμένων αχρησιμοποίητος χάρτης επιτρέπεται να χρησιμοποιηθή παρά των αυτών Εντύπων δια την επομένην χρονικήν περίοδον του εξαμήνου και η οριστικοποίησις αυτού να συντελήται κατά τα εν τη παρούση εκτιθέμενα. 7.Εις περιπτώσεις διακοπής κυκλοφορίας του Εντύπου, τα δικαιολογητικά οριστικοποιήσεως του χάρτου, δέον όπως υποβάλλωνται εντός εξαμήνου από της διακοπής. 8.Η εκκαθάρισις των Τελωνειακών παραστατικών εγγράφων, των αφορώντων την εισαγωγήν χάρτου προς εκτύπωσιν των εν παρ. 1, 2, 4 και 5 του άρθρ. 4 του Ν.Δ. 346/1969 εντύπων και παραλαμβανομένου κατά τας διακρίσεις του άρθρ. 20 του εν λόγω Ν.Δ/τος, θα πραγματοποιήται μετά τρίμηνον το βραδύτερον από της παραλαβής του χάρτου, εφαρμοζομένων αναλόγως των οικείων διατάξεων περί επιστροφής αχρεωστήτως ή συμπληρωματικής αχρεωστήτως ή συμπληρωματικής χρεώσεως των πράγματι οφειλομένων δασμών και λοιπών φόρων επί τη βάσει της κυκλοφορίας των εντύπων, ως αύτη θα εμφαίνηται εις τα υπό της Γενικής Γραμματείας Τύπου διαβιβαζόμενα εις τας Τελωνειακάς Αρχάς πραγματικά στοιχεία περί της κυκλοφορίας τούτων. ΚΕΦΑΛΑΙΟΝ VI Τελικαί διατάξεις Η υπ’ αριθ. Δ. 11920/1/3.1.1970 προγενεστέρα απόφασις ημών καταργείται. Αι από της ισχύος ταύτης γενόμεναι δοσοληψίαι συμφώνως προς το πνεύμα της παρούσης, θεωρούνται ως καλώς γενόμεναι. Η χρήσις ωσαύτως υπό των Τελωνείων των εν τη μνησθείση αποφάσει ημών παρατεθέντων υποδειγμάτων Δηλώσεων Παροχής Προσωπικής Εγγυήσεως ως και του Ειδικού Βιβλίου, περί ων αντιστοίχως αι παρ. 1 και 3 του κεφαλ. Ι ταύτης, εξακολουθεί υφισταμένη. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Αντί της σελ. 330,03(γ) Σελ. 330,03(δ) Τεύχος 554-Σελ. 79 Δημοσιογραφικός χάρτης 18.Τ.γ.26

[Source: greek_legal_code_raptarchis | Tokens: 19104]